Maxset Oʻtemuratov. Maxset Oʻtemuratov () — qoraqalpogʻistonlik estrada xonandasi. „Nihol“ davlat mukofoti sovrindori (2001-yilda). Qoraqalpogʻistonda xizmat koʻrsatgan artist unvoniga sazovor boʻlgan. Hozirda, Oʻzbekistonda xizmat koʻrsatgan artist va Qoraqalpogʻiston xalq artisti. 2020-yilda Nukus shahridagi Prezident maktabiga mahorat darslarini oʻtishga biriktirilgan. Shu yilning oʻzida, Ozodbek Nazarbekovning „Mendirman“ qoʻshigʻiga ishlangan klipda Chingizxon rolini ijro etgan. Hayoti. Maxset Keulimjaevich Oʻtemuratov 1978-yil 14-iyunda Nukus tumani Aqmang‘it qishlog‘ida oddiy oilada tug‘ilgan. Otasi: Utemuratov Keulimzhai - 1940-yil 21-mart Onasi: Utemuratova Oqsulu - 1946-yil 8-mart 1985-yilda Frunze nomidagi 1-o‘rta maktabga, 1890-yildan Berdaq nomidagi 21-o‘rta maktabda o‘qishni davom ettirib, 1995-yilda uni muvaffaqiyatli tamomladi. 1996-yilda Ajiniyoz nomidagi Nukus pedagogika institutining jismoniy madaniyat fakultetiga o‘qishga kirdi. 1996-1997 yillarda "Turan" KVN jamoasi rahbari etib saylangan. Shu yillardan boshlab uning ijodi boshlanadi. 1996-yilda marhum Zamira Xo‘janazarova xotirasiga bag‘ishlangan musobaqada faxrli 3-o‘rinni egalladi. Faxriy ustozlar e’tiborini qozonish katta sahnaga chiqadi. 1999-yilda universitetni muvaffaqiyatli tamomlab, iqtidorli bolalar bilan ishlash bo‘limi metodisti lavozimida ish boshladi. 2000-yilda Qoraqalpog‘iston tarixida ilk bor “Turon” jamoasi “Quvnoqlar va ziyraklar” musobaqasining Respublika bosqichida g‘oliblikni qo‘lga kiritib, oltin kubokni qo‘lga kiritdi. Maxset Oʻtemuratov Qoraqalpog‘iston Jo‘qori Kengashining diplomi bilan taqdirlandi.